laion/Wikipedia-Exotic huggingface dataset:
LNT (לטביה)

LNT (לטבית: Latvijas Neatkarijg Televijzija, בתרגום: הטלוויזיה העצמאית הלטבית) היא חברת טלוויזיה פרטית גדולה בלטביה, שנוסדה בשנת 1996. LNT משדרת סדרות טלוויזיה, חדשות, תוכניות בידור, משודרים 24 שעות ביממה בלטבית. הערוץ היה ערוץ הטלוויזיה הנצפה ביותר בלטביה בשנת 2005 עם 21.1% נתח שוק, בעוד בשנת 2014 הוא מדורג במקום הרביעי עם 9.1% אחרי TV3 לטביה ואחרים. קודמיו של LNT היו תחנת הטלוויזיה הפרטית הראשונה של לטביה - ערוץ החדשות NTV-5 שהושק ב-4 במאי 1992, וערוץ הטלוויזיה PICCA, אשר הושק ב-1994 בידי היזם אנדרייז. שתי החברות התמזגו לתוך LNT בסתיו 1996. התחנה החדשה מיקמה את עצמה כמתחרה של המונופול בלטביה הערוץ Latvijas Televīzija והכריזה על עצמה כעל "ערוץ ארצי ראשון, בידור משפחתי". בתחילה, רוב התוכניות נרכשו מחברות תקשורת רוסיות, אך עד שנת 2002 דווח כי החברה ביצעה עסקאות עם חברות מערביות כגון Paramount, Warner Brothers ו-BBC. ב-9 בינואר 2012 הוכרז כי הערוץ יירכש על ידי קבוצת המדיה Modern Times Group יחד עם ערוץ הטלוויזיה הרוסי TV5 וערוץ המוזיקה הטלוויזיוני (כיום ערוץ 2) תמורת סכום שלא פורסם. המהלך אושר מאוחר יותר על ידי מועצת התחרות של לטביה. אתר האינטרנט הרשמי של LNT
מרתון החולות

מרתון החולות (בצרפתית: Marathon des Sables; באנגלית: Marathon of the Sands; ידוע גם בשם מרתון סהרה (באנגלית: Sahara Marathon)) הוא אולטרה מרתון האורך שישה ימים, למרחק של 251 ק"מ (156 מייל), שזה בערך אורכם של שישה מרוצי מרתון רגילים. השלב הארוך ביותר (2009) הוא באורך של 91 ק"מ (57 מייל). מרתון החולות מתקיים מדי שנה בדרום מרוקו, במדבר סהרה. הוא נחשב למירוץ הקשה ביותר שקיים. התחרות הראשונה התקיימה בשנת 1986. מדיה וקבצים בנושא מרתון החולות בוויקישיתוף אתר האינטרנט הרשמי של מרתון החולות סרט תיעודי על מרתון החולות ה-14, בבימויו של לס גוטמן היסטוריית המירוץ ערך זה הוא קצרמר בנושא אתלטיקה ובנושא מרוקו. אתם מוזמנים לתרום לוויקיפדיה ולהרחיב אותו.
TV3 (ליטא)

TV3 ליטא הוא ערוץ טלוויזיה מסחרי המיועד לקהל דובר ליטאית. הערוץ היה בבעלות קבוצת המדיה Modern Times Group בין השנים 1997–2017. ב-2017 רכשה Providence Equity Partners את הערוץ יחד עם כל תחנות הרדיו בבעלות MTG בליטא, לטביה ואסטוניה בעבור 115 מיליון אירו. ליטא הייתה המדינה הראשונה מקרב המדינות הבלטיות בה הושק ערוץ TV3 ב-11 באפריל 1993. הערוץ משדר תוכניות רכש שונות יחד עם תוכן מקורי הכולל סרטים, תוכניות אירוח, חדשות ועוד. הערוץ משדר גם את הגרסה הליטאית של אקס פקטור ואת התוכנית המקורית סיפור סודי. סמליל הערוץ עד 2009 סמליל הערוץ בין 2009–2011 סמליל הערוץ 2013–2017 אתר האינטרנט הרשמי של TV3 (בליטאית)
TV6 (ליטא)

TV6 ליטא הוא ערוץ טלוויזיה ליטאי בבעלות חברת הטלוויזיה הנורדית Viasat. הערוץ הושק ב-31 במרץ 2002. הערוץ מתמקד בשידור תוכניות בידור ואירועי ספורט מזדמנים אך בעלי רייטינג גבוה (דוגמת ליגת האלופות), קומדיות, קומדיות מצבים, אקשן, מדע בדיוני ותוכניות ריאליטי אמריקאיות. את ערב השידור הראשון של הערוץ פתח שידור אליפות העולם בהוקי קרח והסרט "שליחות קטלנית 3: עלייתן של המכונות". TV6, יחד עם כמה ערוצים אחרים של Viasat משודרים מלונדון, ולפיכך הם כפופים לכללי שידור הפרסומות של הממלכה המאוחדת, ולא לאלו של שוודיה, הנחשבים לקפדניים. עם זאת, בערוץ הסכימו שלא לפרסם משקאות אלכוהוליים או שידור תוכן לילדים כחלק מרישיון השידור היבשתי שלהם. הערוץ זמין דרך הטלוויזיה היבשתית בליטא ודרך הטלוויזיה בכבלים. אתר האינטרנט הרשמי של TV6
סרטני עכביש

סרטני עכביש (שם מדעי: Majoidea) היא על-משפחה של סרטנים קצרי-בטן בעלי מבנה רגליים המזכיר רגליים של עכבישים ומכאן שמם. אין להם קשר משפחתי לעכבישים. בתוך בני קבוצה זו חיים המינים הגדולים ביותר מבין פרוקי הרגליים, אך הם לא הכבדים ביותר (המין הכבד ביותר הוא לובסטר אמריקאי ששוקל עד 20 ק"ג). הגדול בבני הקבוצה הוא סרטן עכביש יפני שאורך גופו יכול להגיע ל-4 מטר ורגליים מגיעות ל-1.8 מטר בממוצע. משקלו יכול להגיע ל-19 ק"ג והוא המין השני בגודלו מבין פרוקי הרגליים. סרטנים אלה חיים על קרקעית הימים או האוקיינוסים בעולם, חלקם בתהומות חשוכים וקרים. הם יצורים איטיים בעלי רגליים גדולות ומוגבהות וגוף שטוח שלעיתים מכיל עליו אלמוגים או ספוגיים רעילים המגינים על בעליהם. הראש קטן והעיניים קטנות מאוד. חלק מהסרטנים בעלי הסוואה ועל חלקם גדלים אצות. לעיתים סרטנים כאלה מתקהלים ועולים למים רדודים כדי להשיר את שריונם ואז להזדווג. במצב זה הם בסכנה מטורפים כמו תמנונים וטריגוניים רעבים המגיעים אחריהם. משפחה Epialtidae משפחה Hymenosomatidae משפחהInachidae - בה סרטן עכביש יפני משפחה Inachoididae משפחה עכוביתיים (Majidae) - בה עכובית ים-תיכונית משפחה Mithracidae משפחה Oregoniidae משפחה Pisidae מדיה וקבצים בנושא סרטני עכביש בוויקישיתוף סרטני עכביש, באתר ITIS (באנגלית) סרטני עכביש, באתר NCBI (באנגלית) סרטני עכביש, באתר Animal Diversity Web (באנגלית) סרטני עכביש, באתר GBIF (באנגלית)
תעאיוש

תעאיוש (בערבית: تعايش) היא ארגון יהודי-ערבי מהשמאל הרדיקלי, שמטרתו המוצהרת היא לקדם את השותפות בין יהודים לערבים ובין ישראלים לפלסטינים ולחתור לשוויון ולשלום. הארגון טוען לפעול למען הפלסטינים וערביי ישראל ומוחה נגד פעולות של ממשלת ישראל. פירוש המילה תעאיוש בשפה הערבית הוא "דו-קיום". תעאיוש החלה את פעילותו בסוף שנת 2000, כאשר בעקבות האינתיפאדה השנייה חלה ירידה בשיתוף הפעולה בין ערבים ליהודים. עם מייסדי הקבוצה נמנים גדי אלגזי ודוד שולמן. בתחילת פעילות הקבוצה עסקו חבריה בעיקר על פרויקטים להקמת מרכזים קהילתיים, שיפוץ גני ילדים, כבישים וכדומה, ביישובים פלסטיניים, בכפרים ערביים בישראל, ביישובים בדואים בלתי מוכרים ובערים מעורבות של יהודים וערבים. הם שלחו במשאיות ובמכוניות פרטיות מזון וציוד רפואי לפלסטינים. כיום פעילות הקבוצה כוללת גם שמירה על זכויות המרעה של רועים פלסטינים דרך ליוויים לשטחי המרעה, הפגנות אלימות מול מתנחלים והתמודדות מול גירושים. הקבוצה מוחה נגד גדר ההפרדה ופעיליה משתתפים בהפגנות נגד הגדר בבילעין. בינואר 2016 פרסמה תוכנית התחקירים "עובדה" תחקיר שבוצע על ידי ארגון עד כאן שתיעד את אחד מפעילי תעאיוש הוותיקים, עזרא נאווי, מספר על כך שהעביר למנגנוני הביטחון הפלסטיניים שמות של פלסטינים שמעוניינים למכור את אדמותיהם ליהודים, בידיעה שהם יעונו ויירצחו, ומתגאה שנהג כך בעבר מספר פעמים. משטרת ישראל פתחה בחקירה וב-27 במרץ 2016 המליצה להעמיד את נאווי וגיא בוטביה, פעיל נוסף בתעאיוש, לדין בגין מגע עם סוכן זר וקשירת קשר לביצוע פשע. ביוני 2017 הודיעה פרקליטות ירושלים כי תגיש כתב אישום נגד נאווי בגין העברת מידע למנגנון הביטחון המסכל ברשות הפלסטינית, בכפוף לשימוע וביולי 2018 הוגש נגדו כתב אישום. כיום לאחר מותו של עזרא נאוי דעכו פעולות הארגון אך חלק מחברי תעאיוש עדיין פועלים בעיקר בליווי רועי צאן פלסטינים בבקעת הירדן ובדרום הר חברון. הפעילות כוללת ליווי אל שטחי המרעה ועזרה בהתמודדות מול הצבא ומול מתנחלים החוסמים את דרכם. דוד שולמן, תקווה מרה - מיומנו של פעיל תעאיוש 2002–2006, תל אביב: הוצאת חרגול בשיתוף עם עובד, 2007. אתר האינטרנט הרשמי של תעאיוש עובדה, ‏תחקיר: פעיל השמאל הקיצוני שמסכן במודע חיי פלסטינים, באתר ‏מאקו‏, 6 בינואר 2016 שבתי בנדט‏, בעקבות התחקיר: המשטרה ממליצה להעמיד לדין שני פעילי שמאל, באתר וואלה, 27 במרץ 2016, משה נוסבאום, ‏המשטרה: להעמיד לדין את עזרא נאווי, באתר ‏מאקו‏, 27 במרץ 2016 ישי פרידמן ואסף גבור, החברים של נאווי: דרכי הפעולה של פעיל השמאל, באתר nrg‏, 16 ביולי 2017 אביעד גליקמן, כתב אישום נגד עזרא נאווי: "מסר לרשות מידע על מכירת קרקעות", באתר חדשות 13 (לשעבר ערוץ עשר), 15 ביולי 2018 הוגש כתב אישום נגד פעיל השמאל עזרא נאווי, אתר משרד המשפטים, 16 ביולי 2018 שבתי בנדט‏, לעיני חיילי צה"ל: מתנחלים תקפו פעילי שמאל, באתר וואלה, 11 באוקטובר 2014, משה שטיינמץ‏, תיעוד: מתנחלים רעולי פנים מיידים אבנים ותוקפים פעילי שמאל, באתר וואלה, 22 באפריל 2017
יוהאן פרידריך, מרקיז ברנדנבורג-אנסבך

יוהאן פרידריך, מרקיז ברנדנבורג-אנסבך (בגרמנית: Johann Friedrich von Brandenburg-Ansbach, ‏18 באוקטובר 1654 - 22 במרץ 1686), היה אביה של קרוליין, מלכת בריטניה. יוהאן פרידריך נולד ב-18 באוקטובר 1654 באנסבך, לאלברכט השני, מרקיז ברנדנבורג-אנסבך ולסופיה מגדלנה, נסיכת אטינגן-אטינגן, בתם של יואכים ארנסט, רוזן אטינגן-אטינגן ואנה זיבילה, רוזנת זולמס-זוננוואלדה. בשנת 1667 מת אביו אלברכט השני, מרקיז ברנדנבורג-אנסבך, ויוהאן פרידריך ירש את נחלותיו ותאריו, אולם מכיוון שהיה קטין מונה קרובו פרידריך וילהלם, הנסיך הבוחר מברנדנבורג לעוצר במקומו. יוהאן פרידריך למד באוניברסיטת שטרסבורג ובאוניברסיטת ז'נבה, ולאחר מכן ערך את הטיול הגדול וביקר בצרפת. בשנת 1672 החל יוהאן פרידריך לשלוט בעצמו בשטחי הנסיכות. יוהאן פרידריך נחשב לנסיך סובלני וחביב, אך לא היה מאוד שאפתני, והוא היה תלוי בהחלטות המועצה. הוא המשיך במדיניות הידידותית עם בית הבסבורג שהחל בה אביו, ויישב מהגרים צרפתים באנסבך ובשוואבך, שהובילו לתחייה כלכלית של המדינה. נטייתו המוזיקלית, ובמיוחד הימשכותו לאופרה ובלט, כמו גם אהבתו לפאר והדר, גרמו למחסור כלכלי בנסיכות. ב-22 במרץ 1686 מת יוהאן פרידריך, ובנו כריסטיאן אלברכט, מרקיז ברנדנבורג-אנסבך ירש את נחלותיו ותאריו. ב-5 בפברואר 1672 התחתן יוהאן פרידריך עם יוהנה אליזבת מבאדן-דורלאך, בתם של פרידריך השישי, מרקיז באדן-דורלאך וכריסטינה מגדלנה מפפאלץ-צווייבריקן, ממנה נולדו לו 5 ילדים: לאופולד פרידריך, מרקיז ברנדנבורג-אנסבך (1674–1676) כריסטיאן אלברכט, מרקיז ברנדנבורג-אנסבך (1675–1692) דורותיאה פרדריקה מברנדנבורג-אנסבך (1676–1731), התחתנה עם יוהאן ריינהרד השלישי, רוזן הנאו-ליכטנברג גאורג פרידריך השני, מרקיז ברנדנבורג-אנסבך (1678–1703) שרלוטה סופיה מברנדנבורג-אנסבך (1679–1680) ב-4 בנובמבר 1681 התחתן יוהאן פרידריך עם אלאונורה, נסיכת סקסוניה-אייזנך, בתם של יוהאן גאורג הראשון, דוכס סקסוניה-אייזנך ויוהאנטה, נסיכת זיין-ויטגנשטיין, ממנה נולדו לו 3 ילדים: קרולינה מברנדנבורג-אנסבך (1683–1737), התחתנה עם ג'ורג' השני, מלך בריטניה פרידריך אוגוסט, מרקיז ברנדנבורג-אנסבך (1685) וילהלם פרידריך, מרקיז ברנדנבורג-אנסבך (1686–1723), התחתן עם כריסטיאנה שרלוטה מווירטמברג-ויננטל מדיה וקבצים בנושא יוהאן פרידריך, מרקיז ברנדנבורג-אנסבך בוויקישיתוף יוהאן פרידריך, מרקיז ברנדנבורג-אנסבך, באתר "Find a Grave" (באנגלית)
ליידי דת'סטרייק

ליידי דת'סטרייק (באנגלית: Lady Deathstrike, ‏Deathstrike=מכת מוות) היא דמות בדיונית של נבלת-על מוטאנטית המופיעה בחוברות הקומיקס אקס-מן ביקום מארוול קומיקס. היא יריבה מושבעת של חבורת האקס-מן, בייחוד של וולברין. דמותה הופיעה לראשונה בשם יוריקו ב-Daredevil #197 באוגוסט 1983 ולאחר מכן כליידי דת'סטרייק ב-Alpha Flight #33 ב-1985. ליידי דת'סטרייק היא האלטר אגו של יוריקו אויאמה, לוחמת שנולדה באוסקה, יפן ועבדה כמתנקשת ושכירת חרב. אביה, פרופסור קנג'י אויאמה, היה פושע העולם התחתון ומדען מושחת, אשר יצר את תהליך שילוב מתכת האדמנטיום שאולץ על וולברין. נוסף על כך, אביה היה טייס קמיקזה לשעבר בתקופת מלחמת העולם השנייה, שפניו הושחתו לאחר ניסיון כושל בהתקפה על ספינת טילים אמריקנית. אביה חש בושה על מעשיו, ובמהלך טקסי בחר לצלק את פניהם של בתו יוריקו ושני בניו. בהמשך, שני בניו נהרגו כדי להראות את נאמנותם לאביהם. יוריקו צוותה לדרדוויל כדי לשחרר את אהובה קירו משירותו של אביה, וכן להשיג נקמה בצילוק פניה ובהירצחם של אחיה. תוך שכך, היא נאלצה לשסף את אביה, אולם קירו הנאמן בחר בהתאבדות לאות נאמנות לאביה. דמותה של דת'סטרייק הייתה חברה באחוות המוטאנטיות של המלכה האדומה. באירועי "תסביך משיח" היא הובילה את קבוצת "הבוזזים" החדשה ונלחמה נגד חברת האקס פורס X-23. את דמותה של יוריקו גילמה בסרט הלייב אקשן "X-מן 2" השחקנית קלי הו. דמותה מדורגת במקום ה-78 ברשימת מאה נבלי-העל הגדולים של כל הזמנים, לפי אתר IGN. דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס Top 100 Comic Book Villains: #78 - Lady Deathstrike ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
FSO סירנה ספורט

FSO סירנה ספורט (בפולנית: FSO Syrena Sport) היא מכונית קונספט, בתצורת מכונית ספורט, אשר נבנתה בין השנים 1957–1960, אך הוצגה ב- 1 במאי 1960, על ידי יצרנית המכוניות הפולנית Fabryka Samochodów Osobowych (FSO),, דגם "FSO סירנה ספורט" בעל מרכב פיברגלאס. 2 דלתות 4 מושבים (2+2 צרים מאוד) גוף בנוי מפיברגלאס דגם "FSO סירנה ספורט" דגם "FSO סירנה ספורט" דגם "FSO סירנה ספורט" דגם "FSO סירנה ספורט" דגם "FSO סירנה ספורט" מכונית קונספט פיברגלאס FSO ורשביה FSO סירנה FSO Polonez FSM באסקיד דגם "FSO סירנה ספורט" (polnocna.tv/news/11457-najpiekniejsza-maszyna-z-fso-syrena-sport ) (פולנית) מדיה וקבצים בנושא FSO סירנה ספורט בוויקישיתוף דגם "FSO סירנה ספורט" (1:29 דקות), יו-טיוב דגם "FSO סירנה ספורט" (2:38 דקות), יו-טיוב מכונית "FSO סירנה ספורט" (5:49 דקות), יו-טיוב דגם "FSO סירנה ספורט" (3:06 דקות), יו-טיוב הרכבת דגם "FSO סירנה ספורט" (3:42 דקות), יו-טיוב סרטון "FSO סירנה ספורט" (כולל מנוע) (1:18) (retrovasak) דגם FSO סירנה ספורטgtplanet.net/forum/threads/fso-syrena-sport-1957 דגם ""FSO סירנה ספורט"autogen.pl/car-521-FSO-Syrena-Sport דגם "FSO סירנה ספורט" היסטוגרפיהhistografy.pl/fso-syrena-sport תמונות דגם "FSO סירנה ספורט"gtainside.com/en/sanandreas/cars דגם FSO סירנה ספורט בקרקוב motoryzacja.interia.pl/news-syreny-sport-na-karowej
מרתון רומא

מרתון רומא (Maratona di Roma) היא ריצת מרתון המתקיימת מדי שנה במהלך חודש אפריל ברומא שבאיטליה. התחרות משתייכת לדרג הכסף של ריצות הכביש בהתאחדות האתלטיקה הבינלאומית. המרתון הראשון במתכונתו הנוכחית התקיים ב-1982. נקודת הזינוק והסיום של המרוץ היא בויה דיי פורי אימפריאלי בסמוך לקולוסיאום. במרתון של 2016 השתתפו 16,764 מתחרים. מרתון 2020 בוטל עקב התפרצות נגיף קורונה-ווהאן. בשיא המסלול מחזיק האתיופי פיקרה בקלה שקבע זמן של 2:06:48 שעות במרתון 2022. בין הנשים השיגה האתלטית מאתיופיה אלמו מגרטו תוצאה של 2:22:52 שעות במרתון 2019. מדיה וקבצים בנושא מרתון רומא בוויקישיתוף אתר האינטרנט הרשמי של מרתון רומא ערך זה הוא קצרמר בנושא אתלטיקה. אתם מוזמנים לתרום לוויקיפדיה ולהרחיב אותו.
אלוני חץ

אלוני-חץ נכסים והשקעות בע"מ היא חברת נדל"ן ישראלית השולטת בחברות "אמות השקעות" וב"אנרג'יקס אנרגיות מתחדשות" החברה נסחרת בבורסה לניירות ערך בתל אביב. אלוני חץ נוסדה בשנת 1989 על ידי נתנאל אלוני ונתן חץ לצורך השקעות נדל"ן. בשנים הראשונות התמקדה בהשקעות נדל"ן בנכסים מניבים בבריטניה. בנובמבר 2004 מכרה החברה את כל נכסיה בבריטניה תמורת 1.8 מיליארד ש"ח וברווח של 345 מיליון ש"ח, ובהמשך השקיעה בנכסים מניבים בארצות הברית, בקנדה ובשווייץ. בשנת 1993 החלה החברה להיסחר בבורסה לניירות ערך בתל אביב ובשנת 1996 נכנס אליה מוזי ורטהיים כשותף. בשנת 2005 רכשה חברת אלוני חץ 80% ממניות אמות השקעות. בספטמבר 2007 רכשה אלוני חץ נתח של כ-4% בחברת הנדל"ן של קבוצת פירלי האיטלקית, תמורת 365 מיליון שקל. אולם בעקבות פריצת המשבר הכלכלי העולמי (2008), נאלצה למחוק את רוב ההשקעה. בעבר החזיקה גם בשליטה בחברה הציבורית "עוגן נדל"ן מניב בע"מ", שבעלותה שלושה בנייני משרדים ובניין מתחם בית החולים אסותא ברמת החייל. בנייני משרדים ומסחר בפארק המדע קריית ויצמן ובקריית אריה. "עוגן נדל"ן" נמכרה לחברת ישרס, שבעקבות הצעת רכש מחקה אותה מהמסחר בבורסה לניירות ערך בתל אביב בשנת 2015. בספטמבר 2022 רכשה החברה שלושה בניינים בקיימברידג', בריטניה, בכ-180 מיליון לירות שטרלינג (כ-700 מיליון ש"ח). אנרג'יקס אנרגיות מתחדשות אמות השקעות Carr Properties PSP Swiss Property אתר האינטרנט הרשמי של אלוני חץ אלוני-חץ נכסים והשקעות, באתר הבורסה לניירות ערך בתל אביב אלוני-חץ נכסים והשקעות, באתר "מאיה" אלוני-חץ נכסים והשקעות בע"מ: נתונים כספיים באתר מאי"ה. גיא רולניק, האם אתם רוצים להיות בסביבה שלו?, באתר TheMarker‏, 22 ביוני 2004 יורם גביזון, השמרנות של נתן חץ הוכיחה (כמעט תמיד) את עצמה, באתר TheMarker‏, 16 באוקטובר 2008 מיכאל רוכוורגר, אלוני חץ הפכה לבעלת עניין בחברת הנדל"ן פירלי - השנייה בגודלה באיטליה - ומחזיקה בכ-3.7% , באתר TheMarker‏, 16 בספטמבר 2007 אורי שוסטר, ‏אלוני חץ השקיעה 365 מיליון שקל בחברת הנדל"ן האיטלקית פירלי נדל"ן, באתר גלובס, 16 בספטמבר 2007 אבי שאולי, ‏אלוני חץ משלמת המחיר על ההשקעה ב-:Pirelli הפסידה 89 מ' ש' ברבעון השני, באתר גלובס, 27 באוגוסט 2008 יורם גביזון, חברת עוגן שבשליטת אלוני חץ תגייס 130 מיליון שקל, באתר הארץ, 1 בפברואר 2005 נתן חץ מוכר בבריטניה ומשקיע בישראל: עוגן מתכננת לגייס 130 מ' ש', באתר גלובס, 30 בינואר 2005 אביב לוי, ‏נמשכת נטישת הבורסה המקומית: הצעות רכש לעוגן נדל"ן, כלנית כרמון וורדינון נדל"ן, באתר גלובס, 30 באפריל 2015 יוסף חרש, אלוני חץ רכשה שלושה בניינים בקיימברידג' ב-700 מיליון שקל; "מאמינים בשוק הבריטי", באתר TheMarker‏, 28 בספטמבר 2022
תערוכת ישראפוד

תערוכת ישראפוד היא תערוכה בינלאומית למזון ומשקה הנערכת בישראל מדי שנה, משנת 1987, בהשתתפות עשרות אלפי מבקרים. התערוכה בחסות משרד הכלכלה והתעשייה ואיגוד לשכות המסחר מחוז ת"א. בתערוכה משתתפות כמאתיים חברות מובילות בתחומי המזון, מישראל ומהעולם, המציגות את תוצרתן לצד פיתוחים קולינריים וטכנולוגיים בתחום המזון. עם המציגים הבולטים נמנים: איגוד השפים והטבחים הישראלי, איגוד לשכות המסחר, אינדקס מדיה – מזון ומשקה, אס.אל.קיי הנדסת קירור, אקדמיה לשוקולד, אקטיב אינטרנשיונל, BOO – מערכות דיגיטליות חכמות, גרין ישראל מוצרים אקולוגיים, חוגלה קימברלי שיווק, טחנת קמח עץ השדה, מחלבות גד, ענבי ציון, קבוצת מאפיות ברמן, סודות האוקיינוס, גלובל דיזיין, מיכלי זהב אריזות ועוד בתערוכה נערכת תחרות שפים בתחום השוקולד. אתר האינטרנט הרשמי של תערוכת ישראפוד עמוד הפייסבוק הרשמי "ישראפוד - התערוכה הבינלאומית ה 34 למזון ומשקאות", באתר לשכת המסחר "חדשנות בתחום המזון מישראל ומהעולם בתערוכת ישראפוד", באתר "המומלצים" "ישראפוד: תערוכת מזון בישראל עם נציגים מכל העולם", ישראל היום [1]
משה קפלנסקי (עורך דין)

משה קפלנסקי (1937 – 10 במאי 2021) היה עורך דין ונוטריון ישראלי, בעל משרד עורכי הדין "משה קפלנסקי", מבכירי עורכי הדין הישראלים בתחום דיני ביטוח ודיני נזיקין. קפלנסקי נולד בתל אביב להורים יוצאי פולין. בנערותו למד בבית הספר החקלאי "עיינות", ובגיל 18, כשסיים את לימודיו, התגייס לצה"ל כלוחם בחטיבה 5 ובמילואים שירת כסניגור מטכ"ל. בשנת 1963 מונה כמנהל מחלקת תביעות במגדל חברה לביטוח, כאחראי על ניהול תביעות בכל תחומי הביטוח. למד בבית הספר הגבוה למשפט וכלכלה וקיבל תואר ראשון ב-1969. בשנת 1966 הקים משרד שמאות אשר התמחה בהערכת נזקי גוף, תאונות דרכים, ענפי הביטוח האלמנטרי והאחריות המקצועית. בשנת 1970 מונה כנשיא איגוד השמאים בישראל, ובמקביל שימש כמרצה במכון הישראלי לביטוח ובמרכז הישראלי לניהול. בשנת 1974 הקים משרד עורכי דין בו היה פעיל עד למותו. בשנת 1982 מונה לדיין בבית הדין הארצי המשמעתי של לשכת עורכי הדין. קפלנסקי היה ליטיגטור בתחומי הנזיקין והביטוח ובתחום הליטיגציה האזרחית. במשך למעלה מ-50 שנים היה שותף ליצירת תקדימים בענף הביטוח והנזיקין, ביטוח חיים וביטוח אלמנטרי, ביטוחי האחריות המקצועית, נושאי המשרה הבכירה בתאגידים והביטוח האווירי והימי. במסגרת חוק פיצויים לנפגעי תאונות דרכים ייצג תובעים באסון נביעות שזכייתם היוותה בסיס להלכות חדשניות והביאה לשינוי סטטוטורי בתחום. בשנת 1996 מונה כאב בית הדין לאתיקה של מועצת העיתונות. בשנת 2000 קיבל בהתנדבות את ייצוגה של קבוצת לוחמי שייטת 13 שחלו בסרטן וקשרו את מחלתם לזיהום בנחל קישון בפרשת הקישון, וטיפל בפרשה לאורך כ-15 שנות ההתדיינות. ב-2001 הוצע לקפלנסקי לכהן כשופט בבית המשפט העליון על ידי שר המשפטים, מאיר שטרית ונשיא בית המשפט העליון, השופט אהרן ברק, אך הוא סירב. בשנת 2010 נבחר מ"מנהלי המאה" המובילים אחריות חברתית מטעם עמותת "שיעור אחר" ומשרדו מדורג כאחד ממשרדי עריכת הדין הבולטים בישראל בתחום הנזיקין והביטוח. בשנת 2017 הוענק לו פרס לשכת עורכי הדין על תרומתו לעולם המשפט. קפלנסקי התגורר בנווה מונוסון ונפטר ב-10 במאי 2021. הותיר אחריו אישה, אתי, ושלושה ילדים. בנו, עורך הדין ד"ר קובי קפלנסקי מנהל המשרד במשך שנים רבות, ואף בתו ונכדתו הועסקו בו. מדיה וקבצים בנושא משה קפלנסקי בוויקישיתוף אמיר הלמר, עורכי הדין ששווים מיליונים, באתר TheMarker‏, 6 ביוני 2004 Dun’s 100 - ביטוח לשנה 2015, באתר Dun’s 100 אתר Administrator, תקדימים, באתר kaplansky-law.co.il פסק דין : ע"א 236/81 - זילפה לסרי ו-5 אח' נ' ציון חברה לביטוח, באתר www.takdin.co.il פסק דין : ע"א 753/75 - יוכבד, אלון, ארז, אהוד ואמיר בלגה, באתר www.takdin.co.il יו"ר לשכת עורכי הדין, עו"ד אפי נוה, בהענקת פרס הלשכה לעו"ד משה קפלנסקי, באתר www.facebook.com צוללי הקישון מגיבים: "20 אחוז מהמחזור חולים", באתר ynet, 17 ביוני 2013 יואב יצחק, ‏משה קפלנסקי דחה הצעה להתמנות לבית המשפט העליון, באתר גלובס, 14 באוגוסט 2001 ארי ליבסקר, הון אנושי: בואו ניתן דוגמה אישית, באתר כלכליסט, 29 באפריל 2010 "Dun's 100 - משה קפלנסקי, משרד עורכי דין". Dun’s 100 אתר. נבדק ב-2017-12-15. עורך הדין - גיליון מספר 37 - אוקטובר 2017 השופט (בדימוס) פרופ' אמנון כרמי, ד"ר חיים משגב ועורך הדין משה קפלנסקי זכו לקבלת פרס הלשכה לשנת המשפט תשע"ז, באתר www.israelbar.org.il "Dun's 100 - קובי קפלנסקי מחברת משה קפלנסקי, משרד עורכי דין". Dun’s 100 אתר. נבדק ב-2017-12-16.
בית החולים עזרא

בית החולים עזרא הוא בית חולים בעיר קולקטה במערב בנגל שהודו, וחלק מהמכללה הרפואית קולקטה. בית החולים עזרא נבנה על ידי הגברת מוזל א.ד.ג' עזרא. הוא נפתח ב-1887, אך החולים התקבלו רק ב-9 באפריל 1888. הוא יועד תחילה לאוכלוסייה היהודית בעיר. כיום, בית החולים עזרא אחראי למחלקות הבאות במכללה הרפואית: המחלקה לרפואת אף אוזן גרון. המחלקה לפסיכיאטריה. המחלקה לרפואת חזה (פולמונולוגיה). המחלקה לשחפת. מחלקה לחולי איידס מכל רחבי בנגל המערבית. יוסף ג'ייקובס ויוסף אצקייל, קולקטא, באתר JewishEncyclopedia
מאזדה K360

מאזדה K360 (באנגלית: Mazda K360, ביפנית: マツダ・K360) היא מכונית מיקרו, בתצורת טנדר, תלת-אופן, מתוצרת יצרנית המכוניות היפנית מאזדה, במשותף עם Toyo-Kogyo Co Ltd, אשר יוצר בין השנים 1959–1969. יוצרו 280,000 יחידות. באוגוסט 1962 עבר הדגם מתיחת פנים קלה, שהוסיפה פתחי אוורור, ובסיס הגלגלים הורחב ב-35 מ"מ. בקבינה – 2 מושבים (נהג+נוסע). הדלתות הקדמיות "דלתות התאבדות" – נפתחו הפוך לכיוון התנועה. מאזדה K360, שנת 1962 מאזדה K360 מאזדה K360 (צולם בבורמה) מאזדה K360 (במרכז התמונה) מאזדה K360, שנת 1967 מאזדה K360 מאזדה מאזדה R360 מכונית מיקרו תלת-אופן דגם מאזדה K360 – 3 גלגלים מדיה וקבצים בנושא מאזדה K360 בוויקישיתוף Trailer Queen: 1959 Mazda K360 3-Wheeled Truck, סרטון בערוץ "WasabiCars", באתר יוטיוב (אורך: 04:01) Spotted: An immaculate vintage Mazda K360 truck, סרטון בערוץ "WasabiCars", באתר יוטיוב (אורך: 01:17) מאזדה K360 – תמונות מאזדה K360 מאזדה K360 מאזדה K360
מוטו (פירושונים)

האם התכוונתם ל... מוטו – ביטוי קצר המתמצת רעיון מוטו (מגזין) – ירחון ישראלי בנושא כלי רכב דו-גלגליים מוטו – מפלצת שהופיעה בסרטי גודזילה אישים: אדריאן מוטו – כדורגלן רומני יושינורי מוטו – כדורגלן יפני מוט
רווקים מפורסמים

רווקים מפורסמים (באנגלית: "Famously Single") היא סדרת ריאליטי אמריקנית שהושקה ב-14 ביוני 2016 בערוץ E!. בכל עונה הסדרה עוקבת אחר שמונה סלבריטאים רווקים, כשבמהלך התוכנית משתתפים אלו מנסים לפתור יחד את הבעיות הרומנטיות שלהם, תוך ניסיון לחיפוש אחר זוגיות. הקרנת הבכורה של הסדרה הייתה ב-14 ביוני 2016. הוחלט להקרין את הסדרה בעונה שנייה ב-25 ביוני 2017. משתתפי עונה 1: ברנדי גלנוויל, פאולי ד, אוברי אודי, ג'וש מאריי, ג'סיקה ווייט, סומאיה רייס, קאלום בסט, דרסי סטרלינג, לורל האוס, רוברט מק. משתתפי עונה 2: טיפאני פולארד, דורותי וואנג, מליקה חק, קרינה סמירנוף, רוני אורטיז-מאגרו, צ'אד ג'ונסון, דייוויד מקינטוש, קאלום בסט, ד"ר דרסי סטרלינג, רוברט מק. אתר האינטרנט הרשמי של רווקים מפורסמים (באנגלית) "רווקים מפורסמים", במסד הנתונים הקולנועיים IMDb (באנגלית) Sneak Peek at Josh Murray, Brandi Glanville & Pauly D’s ‘Famously Single’! (VIDEO)
מרתון גולד קוסט

מרתון גולד קוסט (באנגלית: Gold Coast Marathon) היא ריצת מרתון המתקיימת בחודש יולי מדי שנה בעיר גולד קוסט שבאוסטרליה. התחרות משתייכת לדרג הזהב של ריצות הכביש בהתאחדות האתלטיקה הבין-לאומית. מרתון גולד קוסט הראשון התקיים ב-2 בספטמבר 1979 במסגרת מסע פרסום של מועדון הרוטרי המקומי לקידום המודעות לבריאות. כבר בשנתו השנייה היה למרתון השני בגודלו מבחינת מתחרים מהתחרויות באוסטרליה, לאחר מרתון מלבורן (אנ'). במהלך השנים הפך המרתון למרכזי מבין תחרויות המרתון באוסטרליה, ומהמרתונים הבולטים בעולם. ב-2017 נטלו חלק במרתון כ-25,000 משתתפים מ-45 מדינות. מסלול הריצה הוא מישורי ורובו עובר לאורך חופי העיר. במסגרת אירועי המרתון מתקיימים שמונה סוגי מקצים: מרתון מלא, מרתון כיסאות גלגלים, חצי מרתון, מרוץ 15 קילומטרים בכיסאות גלגלים, ריצת שדה ל-10 קילומטרים, ריצה חווייתית, מרוץ לנוער ל-4 קילומטרים, מרוץ לנוער ל-2 קילומטרים. בשיא המסלול מחזיק היפני נאוקי קויאמה (אנ') שקבע זמן של 2:07:40 שעות במרתון 2023. בין הנשים השיגה היפנית יוקי נאקאמורה (אנ') תוצאה של 2:24:22 שעות במרתון 2024. מדיה וקבצים בנושא מרתון גולד קוסט בוויקישיתוף אתר האינטרנט הרשמי של מרתון גולד קוסט Results for the Gold Coast Marathon 2023 Results - Gold Coast Marathon 2024 ערך זה הוא קצרמר בנושא אוסטרליה ובנושא אתלטיקה. אתם מוזמנים לתרום לוויקיפדיה ולהרחיב אותו.
Viasat 3 (הונגריה)

Viasat 3 הונגריה הוא ערוץ טלוויזיה הונגרי המיועד לנשים. הערוץ החל לשדר ב-14 באוקטובר 2000 את התוכניות שלו בבודפשט וסביבתה ועד מהרה הוא על הסכם עם חברות הכבלים להפצת שידורי הערוץ בהונגריה. הערוץ ניסה לרכוש את המקום הראשון ברשימת ערוצי הטלוויזיה ההונגריים, עם תוספת של כל מיני תוכניות, אך ללא הצלחה. הערוץ דומה לערוצים כלליים אחרים למעט שידור תוכניות אקטואליה ופוליטיקה. בשנת 2006 היה הערוץ המשדר ההונגרי הבלעדי של ליגת האלופות. מ-1 במאי 2009 משדר הערוץ מלונדון, לאחר 9 שנים בהן שידר מבודפשט. כתוצאה מכך הערוץ אינו מחויב בכללי התקשורת בהונגריה, כך שהוא לא צריך להציג גילאים מתאימים לצפייה על המסך, כחלק מהשינוי. ב-11 בפברואר 2015 רכשה Sony Pictures Television את ערוצי הטלוויזיה Viasat 3 ו-Viasat 6 מידי Modern Times Group. בינואר 2016 חודשו שני הערוצים, כך שהם כעת מאוחדים עם ערוצי AXN. Viasat תכננה לשנות את שם הערוץ עם הזמן ל-TV3, אך כיוון שהזכויות על השם TV3 שייכות לחברה המחזיקה ב-TV2, המשא ומתן עמם לא צלח, וזהו הערוץ היחיד בעולם המשודר תחת השם Viasat 3. ערוץ Viasat 3 הוא יריב לשני הערוצים הגדולים TV2 ו-RTL Club, כמו גם M1 לשעבר. התחרות מתחדשת כאשר מפעם לפעם הערוץ מוציא סדרת טלוויזיה מקורית חדשה, המניבה רייטינג גבוה לערוץ. עם זאת, כאשר הערוץ משדר סרטים, הוא נוחל לעיתים קרובות תבוסה בשנת 2014 עמד אחוז הצפייה הממוצע בערוץ על 2.65%. מייק ומולי שני גברים וחצי משפחת סימפסון חם בקליבלנד פרברי הגיהנום חברים הודות לג'ים מלך השכונה ויל וגרייס הרשימה השחורה מספ7ים CSI קאסל האוס שרלוק האחות ג'קי ריזולי ואיסלס סיפורי שאנה הפלאש בנות גילמור NCIS: לוס אנג'לס אתר האינטרנט הרשמי של Viasat 3 Viasat 3, ברשת החברתית פייסבוק Viasat 3, ברשת החברתית אינסטגרם Origo. "Eltűnik a sárga karika a Viasat3-ról". origo.hu (בהונגרית). נבדק ב-2017-11-28. 49 הערוצים הנצפים ביותר ב-2014, באתר SorozatWiki, ‏22-02-2015 (בהונגרית)